open-index/open-wikipedia-markdown huggingface dataset:
এ এফ এম ফখরুল ইসলাম মুনশী

**এ এফ এম ফখরুল ইসলাম মুনশী** (২৯ নভেম্বর ১৯৪৭ – ২১ অক্টোবর ২০২৩)বাংলাদেশী একজন রাজনীতিবিদ ছিলেন। এরশাদের মন্ত্রিসভায় তিনি প্রথমে বন্দর, জাহাজ চলাচল ও নৌ-পরিবহণ উপমন্ত্রী পরে অর্থউপমন্ত্রী হিসেবে দায়িত্ব পালন করেন। তিনি কুমিল্লা-৪ আসনের সদস্য সদস্য ছিলেন।

## প্রাথমিক জীবন
এ এফ এম ফখরুল ইসলাম মুনশী ২৯ নভেম্বর ১৯৪৭ সালে তৎকালীন পূর্ব পাকিস্তানের কুমিল্লার দেবিদ্বারের গুনাইঘর দক্ষিণ ইউনিয়নের বনকোট গ্রামে জন্মগ্রহণ করেন। তার পিতা নুরুল ইসলাম মূন্সী ও মাতা ফিরোজা বেগম।

তিনি ঢাকা বিশ্ববিদ্যালয়ে অর্থনীতিতে পড়াশোনা করেন।

তার স্ত্রী রাকিবা বানু, দুই ছেলে রাকিব মোহাম্মদ ফখরুল ও রাজী মোহাম্মদ ফখরুল।

## কর্মজীবন
এ এফ এম ফখরুল ইসলাম মুনশী ১৯৮৫ সালে তার আরেক সহযোগী গোলাম ফারুক মিলে মধু, প্রক্রিয়াজাত খাবার, প্রসাধনী এবং ভেষজ ওষুধ উৎপাদনকারী এপি আয়ুর্বেদিক ফার্মাসিউটিক্যাল্‌স কিনে নেন। এর আগে তিনি এই কোম্পানির হেড অব অ্যাডমিন হিসেবে কর্মরত ছিলেন।

এ এফ এম ফখরুল ইসলাম মুনশী চাকরির পাশাপাশি আয়ুর্বেদিক ওষুধের ব্যবসা করতেন। 'সেবা ঔষধালয়' নামে তার ফার্মেসির দোকান ছিল।

তিনি বাংলাদেশ মৌমাছি পালনকারী সমিতির সভাপতি ছিলেন।

তিনি বিভিন্ন শিল্প সেক্টরের সংগঠন ও ট্রেড বডির সাথে সক্রিয় রয়েছেন। তিনি বাংলাদেশ এগ্রো প্রসেসরস অ্যাসোসিয়েশনের (বাপা) সভাপতি, শিল্প দক্ষতা কাউন্সিলের চেয়ারম্যান, কৃষি প্রক্রিয়াকরণ সেক্টর, চেয়ারম্যান এডিবি-বাপা-এসইআইপি প্রকল্প এবং ইইউর বাপা-শামের্তো প্রকল্পের সভাপতি।

## রাজনৈতিক জীবন
এ এফ এম ফখরুল ইসলাম মুনশী ঢাকা বিশ্ববিদ্যালয়ে থাকাকালীন তিনি ছাত্র রাজনীতিতে সক্রিয়ভাবে অংশগ্রহণ করেন।

তিনি ১৯৮৫ সালে বিনা প্রতিদ্বন্দ্বিতায় দেবিদ্বার উপজেলা পরিষদ চেয়ারম্যান হন। একই সময় বাংলাদেশ উপজেলা পরিষদ চেয়ারম্যান পরিষদের চেয়ারম্যান পদেও নির্বাচিত হন।

তিনি জাতীয় পার্টির হয়ে কুমিল্লা-৪ আসন থেকে ১৯৮৬ সালের তৃতীয় ও ১৯৮৮ সালের চতুর্থ জাতীয় সদস্য সদস্য নির্বাচিত হন।

এরশাদের মন্ত্রিসভায় তিনি ৯ জুলাই ১৯৮৬ থেকে ৩০ নভেম্বর ১৯৮৬ পর্যন্ত বন্দর, জাহাজ চলাচল ও নৌ-পরিবহণ উপমন্ত্রী পরে ৩০ নভেম্বর ১৯৮৬ থেকে ২৭ মার্চ ১৯৮৮ পর্যন্ত অর্থউপমন্ত্রী হিসেবে দায়িত্ব পালন করেন।

১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হয়ে পরাজিত হন।

১৯৯৫ সালে আওয়ামী লীগে যোগদান করে ১৯৯৬ সালের নির্বাচনে ও ২০০১ সালের নির্বাচনে পরাজিত হন।

তিনি ১৯৯৭ সাল থেকে আমৃত্যু বাংলাদেশ আওয়ামী লীগের উপদেষ্টা পরিষদের সদস্য ছিলেন। এছাড়াও তিনি বাংলাদেশ আওয়ামী লীগের ত্রাণ ও সমাজকল্যাণ কেন্দ্রীয় উপ-কমিটির চেয়ারম্যান এবং নির্বাচন পরিচালনা কমিটির সদস্য ছিলেন।

## মৃত্যু
এ এফ এম ফখরুল ইসলাম মুনশী ২১ অক্টোবর ২০২৩ ভোর ৪টার ৪০ মিনিটে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:১৯৪৭-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বনানী কবরস্থানে সমাধিস্থ
বিষয়শ্রেণী:উপজেলা পরিষদের চেয়ারম্যান
রাধে : ইয়োর মোস্ট ওয়ান্টেড ভাই

***রাধে : ইয়োর মোস্ট ওয়ান্টেড ভাই*** হচ্ছে প্রভু দেবা পরিচালিত ২০২১ সালে মুক্তিপ্রাপ্ত ভারতীয় হিন্দি ভাষার মারপিটধর্মী চলচ্চিত্র। এটি সালমান খান ফিল্মস, সোহেল খান প্রোডাকশন ও রিল লাইফ প্রোডাকশন প্রাইভেট লিমিটেডের ব্যানারে প্রযোজনা করেছেন সালমান খান, সোহেল খান এবং অতুল অগ্নিহোত্রী। চলচ্চিত্রটিতে অভিনয় করেছেন সালমান খান, দিশা পাটানি ও রনদীপ হুদা। ২০১৯ সালের ৪ নভেম্বর চলচ্চিত্রটির মূল চিত্রগ্রহণ শুরু হয়।

## কাহিনী
*দি আউটলস* (২০১৭) কোরিয়ান চলচ্চিত্রের উপর ভিত্তি করে এই চলচ্চিত্রটির কাহিনী রচনা করা হয়েছে।

## অভিনয়ে

* সালমান খান - রাধে
* দিশা পাটানি - দিয়া
* রণদীপ হুদা - রানা
* জ্যাকি শ্রফ - অবিনাশ, দিয়ার ভাই
* সুধাংশু পাণ্ডে
* মেঘা আকাশ
* ভারত
* গৌতম গুলাটি
* নারা শ্রীনিবাস
* গোবিন্দ নমদেব - আশরাফ খান, পুলিশ কমিশনার
*প্রবীণ তারদে
*দর্শন জরিওয়ালা
*সিদ্ধার্থ যাদব
* অর্জুন কানুংগো
* জ্যাকলিন ফার্নান্দেজ - "দিল দে দিয়া" গানে বিশেষ উপস্থিতি

## তথ্যসূত্র

বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:২০২১-এর মারপিটধর্মী রোমাঞ্চকর চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:হিমেশ রেশামিয়া সুরারোপিত চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:দক্ষিণ কোরীয় চলচ্চিত্রের ভারতীয় পুনর্নির্মাণ
বিষয়শ্রেণী:মহারাষ্ট্র পুলিশের কাল্পনিক চিত্রায়ণ
বিষয়শ্রেণী:ভারতে ধর্ষণ সম্পর্কে চলচ্চিত্র
দত্তপুকুর রেলওয়ে স্টেশন

**দত্তপুকুর রেলওয়ে স্টেশন** পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার দত্তপুকুর শহরে অবস্থিত।

## অবস্থান

দত্তপুকুর রেলওয়ে স্টেশন উত্তর চব্বিশ পরগণা জেলার দত্তপুকুরে অবস্থিত। এই স্টেশন থেকে  পরবর্তী স্টেশন হল - বিড়া রেলওয়ে স্টেশন এবং পূর্ববর্তী স্টেশন হল - বামনগাছি রেলওয়ে স্টেশন।

## ইতিহাস
১৮৮২-৮৪ সালে বেঙ্গল সেন্ট্রাল রেলওয়ে কোম্পানি  দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।এই রেলের জমি সেখানকার জমিদার দত্তরা বিনামূল্যে রেল কোম্পানীকে দান করে,শর্ত ছিল দত্তদের পদবী দিয়ে রেল স্টেশনের নাম রাখতে হবে এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।

## রেলপথ
দত্তপুকুর রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।

## পরিকাঠাম
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। দত্তপুকুর রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

দত্তপুকুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

## বৈদ্যুতীকরণ
দত্তপুকুর রেলওয়ে স্টেশনের রেলপথে বৈদ্যুতীক ট্রেন চলাচল করে।

## রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ  এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।

## প্রশাসন ও  নিরাপত্তার ব্যবস্থা
দত্তপুকুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
আসিফ এম. আহসানুল হক

**আসিফ এম. আহসানুল হক** (জন্ম ১৯৭৬ সালে কক্সবাজার, বাংলাদেশ ) সমসাময়িক বাংলাদেশী স্থপতি। বাংলাদেশের নিজস্ব ধারা ও সংস্কৃতিকে বিবেচনা করে আধুনিক স্থাপত্য চর্চায় নিয়োজিত আছেন। একক ও বহু পরিবার ভিত্তিক আবাসন স্থাপত্যের জন্য তিনি সমাদৃত এবং জাতীয় ও আন্তর্জাতিক পর্যায়ে পুরস্কারপ্রাপ্ত স্থপতি।

## জীবনী
কক্সবাজারে তিনি তার শৈশব অতিবাহিত করেন। বাবা মায়ের পঞ্চম সন্তান। কক্সবাজার সরকারি উচ্চ বিদ্যালয় থেকে পড়াশোনা শেষ করে ১৯৯৫ সালে খুলনা বিশ্ববিদ্যালয় থেকে স্থাপত্যে অধ্যয়ন শুরু করেন। ২০০০ সালে স্নাতক শেষ করে পেশাগত চর্চা শুরু করেন। স্থপতি আসিফ এম. আহসানুল হক তার সৃস্টিশীল প্রতিভার স্বাক্ষর রেখে বিভিন্ন প্রকল্পের সাথে যুক্ত হন। আর্কএশিয়া পুরস্কার, বার্জার পুরস্কার ইত্যাদি বিভিন্ন সম্মাননা অর্জন করেন।

## পেশাজীবন
স্থাপত্যে স্নাতক শেষ করার পরই স্ত্রী আরিফা আকতারকে সংগে নিয়ে *ভেন্না আর্টেক্টস* নামে নিজস্ব প্রতিষ্ঠান গড়ে তোলেন। তার স্ত্রীও একজন স্থপতি। পাশাপাশি বিভিন্ন সামাজিক সাংস্কৃতিক ও পেশাজীবী সংগঠনের সাথে কাজ করেন।বাংলাদেশ স্থপতি ইনস্টিটিউটের ২১তম কার্যকরী কমিটিতে *ঐতিহ্য ও সংস্কৃতি সম্পাদক* হিসেবে দ্বায়িত্ব পালন করেন।

## উল্লেখযোগ্য কাজ

* রিজিয়া পরম্পরা
* উইকেন্ড এড্রেস ফর হারুনস ফ্যামিলি

## পুরস্কার
 
* ২০১৩: একক পরিবার আবাসন বিভাগে স্থাপত্যশিল্পের জন্য বার্জার পুরস্কার
* ২০১৭: বহু পরিবার আবাসন বিভাগে স্থাপত্যশিল্পের জন্য বার্জার পুরস্কার
* ২০১৮: বহুতল আবাসিক ভবন *রিজিয়িা পরম্পরা*র ডিজাইনের জন্য আর্কএশিয়া এওয়ার্ড

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী স্থপতি
বিষয়শ্রেণী:কক্সবাজার জেলার ব্যক্তি
আহাদ রাজা মির

**আহাদ রাজা মির** হলেন একজন পাকস্তানী অভিনেতা, সংগীতশিল্পী এবং লেখক। তিনি টেলিভিশন সিরিয়ালের জন্য জনপ্রিয়তা অর্জন করেছেন। তিনি কোক স্টুডিও সিজন ১১ তে একটি গানের জন্য বাগদান করেছেন। 

২০১৭ সালের টেলিভিশন সিরিয়াল *ইয়েকিন কা সফর*এ তিনি মূল চরিত্রে অভিনয় করেছেন। এই অভিনয়ের মাধ্যমে তিনি ২টি আওয়ার্ড পান। একটি হল *লাক্স স্টাইল আওয়ার্ড* (সেরা অভিনেতা) এবং *হাম আওয়ার্ড* (সেরা অভিনেতা)।  *পরওয়াজ হাই জুনুন* সিনেমার মধ্য দিয়ে তিনি চলচ্চিত্রে অভিষেক করেন। তিনি কোক স্টুডিওর একাদশ সিজনে গান পরিবেশন করেছেন।

## প্রারম্ভিক জীবন
২৯ সেপ্টেম্বর ১৯৯৩ সালে আহাদ রাজা মির করাচিতে জন্মগ্রহণ করেন। পাকিস্তানি টেলিভিশন ও চলচ্চিত্র জগতে পরিচিত ব্যক্তি আসিফ রাজা মিরএর সন্তান তিনি। আহাদ রাজা মিরের পিতামহ রাজা মিরও চলচ্চিত্র জগতের সঙ্গে যুক্ত ছিলেন। মির ২ বছর আর্টস স্কুলে পড়াশোনা করেন। তিনি চারুকলা বিভাগে স্নাতক পাস করেন। তিনি কানাডাতে স্নাতক ডিগ্রি অর্জন করেন।

## কর্মজীবন
আহাদ রাজা মির হাম টিভির *খামশিয়ান* সিরিয়ালে ২০১০ সালে কাজ শুরু করেন। তিনি সেখানে খুব স্বল্প অভিনয় করেন। ক্যারিয়ার শুরুতে তিনি কানাডার বিভিন্ন স্থানে স্টেজ পারফরম্যান্স দেন, বিভিন্ন লাইভ শো করেন। ২০১৭ সালের হাম টিভির এমডি প্রোডাকশন-এর জন্য আহাদ রাজা মির অডিশন দেন। অডিশনের পর তিনি ইয়াকিন কা সফর সিরিয়ালে মুখ্য চরিত্রে অভিনয়ের সুযোগ পান। তিনি শাম্মি সিরিয়ালেও একটি চরিত্র পান। তিনি অভিনয়ের জন্য একাধিক আওয়ার্ড পান। এর মধ্যে হল লাক্স স্টাইল আওয়ার্ড এবং হাম আওয়ার্ড। তিনি মোমিনা দুরাইড কে তাঁর সাফল্যের কৃতিত্ব দিয়েছেন। তাঁর পিতা ও পিতামহ চলচ্চিত্র জগতের সঙ্গে জুড়ে ছিলেন। এর ফলস্বরূপ তিনি অনেক সুবিধা পেয়েছেন বলেও অনেকে মনে করেন। 

তিনি কোক স্টুডিওর একাদশতম সিজনে গান গাওয়ার সুযোগ পান। সেখানে তিনি মমিনা মুস্তাহসানএর সঙ্গে *কো কো করিনা* গানটি গান। জোয়েব কাজী ছিলেন এই সিজনের পরিচালক। তিনি বলেন ইনস্টাগ্রামে আহাদ রাজা মির কে দেখে তাঁর পছন্দ হয়েছে। 

তিনি ২০১৮-২০১৯ সালে *আনজন* নামের একটি টিভি সিরিয়ালে কাজ করেন। এই সিরিয়ালে তিনি জামিল নামের চরিত্রে অভিনয় করেন। 

তিনি বর্তমানে *এহদ-এ-ওয়াফা* নামক সিরিয়ালে কাজ করছেন।

তিনি প্রথম দক্ষিণ এশীয় যিনি কানাডায় পেশাদারি হিসেবে অভিনয় করেছেন।

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি গায়ক
বিষয়শ্রেণী:পাকিস্তানি টেলিভিশন অভিনেতা
বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি
বিষয়শ্রেণী:করাচির ব্যক্তি
বিষয়শ্রেণী:পাকিস্তানি চলচ্চিত্র অভিনেতা
বিষয়শ্রেণী:করাচির অভিনেতা
বিষয়শ্রেণী:কানাডার নাগরিকীকৃত নাগরিক
বিষয়শ্রেণী:উর্দু চলচ্চিত্র অভিনেতা
বিষয়শ্রেণী:লাক্স স্টাইল পুরস্কার বিজয়ী
বিষয়শ্রেণী:কাশ্মীরি বংশোদ্ভূত কানাডীয় ব্যক্তি
বিষয়শ্রেণী:২১শ শতাব্দীর পাকিস্তানি গায়ক
বিজনৌর জেলা

**বিজনোর জেলা** হল ভারতের উত্তরপ্রদেশ রাজ্যের একটি জেলা। জেলা সদর হল বিজনোর শহর। দিল্লির খুব কাছাকাছি হওয়ার কারণে, উত্তরপ্রদেশ সরকার বিজনোরকে জাতীয় রাজধানী অঞ্চলের (এনসিআর)) অন্তর্ভুক্ত করতে চায়।

## ভূগোল
বিজনোর বা আরও সঠিকভাবে বিজনৌর মোরাদাবাদ বিভাগের উত্তরপশ্চিম কোণে (ঐতিহাসিকভাবে, রোহিলখন্ড বা বেরিলি অঞ্চল) অবস্থিত, এবং এটি একটি ত্রিভুজাকৃতি অঞ্চল যার শীর্ষ উত্তর দিকে রয়েছে। এই জেলার পশ্চিম সীমানা জুড়ে আছে গঙ্গা নদী, যার সামনের দিকে দেরাদুন, সাহারানপুর, মুজাফফরনগর এবং মীরাট এই চারটি জেলা রয়েছে। পার্বত্য গাড়োয়ালের উত্তর ও উত্তর-পূর্বে, বিভাজক অংশটি হল গিরিখাত ধরে রাস্তা, যা হরিদ্বার থেকে হিমালয়ের পাদদেশ ধরে রামনগর, হালদওয়ানি এবং টনকপুরে পর্যন্ত চলে গেছে। কান্দি সড়ক নামে পরিচিত এই রাস্তাটি, গাড়োয়ালের অন্তর্গত। পূর্বের সীমানায় অনেকাংশ এলাকা জুড়ে নির্দেশিত ফিকা নদী ও রামগঙ্গার সাথে এর মিলন পর্যন্ত জেলাটিকে নৈনিতাল এবং মোরাদাবাদ থেকে পৃথক করেছে; এবং দক্ষিণে মোরাদাবাদের ঠাকুরদ্বার তহশিল, আমরোহা জেলার আমরোহা, এবং হাসানপুর তাহশিল অবস্থিত। সীমানাটি প্রচলিত এবং প্রাকৃতিক বৈশিষ্ট্য দ্বারা নির্ধারিত। উত্তর অক্ষাংশের প্রান্তগুলি হল ২৯°২' এবং ২৯°৫৮' এবং পূর্ব দ্রাঘিমাংশের ৭৮°০' এবং ৭৮°৫৭' সবচেয়ে উত্তর বিন্দু ললিতপুর থেকে, কোটি রাও পর্যন্ত দূরতম পূর্ব দিকে দূরত্ব ৫৬ মাইল (৯০&nbsp;কিমি); এবং দক্ষিণ-পশ্চিমের কোণে কোটি রাও থেকে কামহারিয়া পর্যন্ত ৫৭ মাইল (৯২&nbsp;কিমি); এবং কামহারিয়া থেকে ললিতপুর ৬২ মাইল (১০০&nbsp;কিমি)। গঙ্গা ও রামগঙ্গার অনিয়মিত চলনের কারণে জেলার মোট অঞ্চল সময়ে সময়ে কিছুটা পরিবর্তিত হয়েছে: ১৯০৬ সালে এটি ছিল ১,১৪৫,২৭২ একর (১৭৮৯.৫ বর্গ মাইল, ৪৬৩৪.৭৫&nbsp;কিমি২) গত পাঁচ বছরে গড়ে অঞ্চল ছিল ১,১৪৭,৯৬৭ একর (৪,৬৪৫.৬৬&nbsp;কিমি২)।

পশ্চিমে গঙ্গার সীমানা ধরে খাদির নিচু পাড় রয়েছে। এটি সাধারণত নিম্নভূমির সাথে সাদৃশ্যযুক্ত যা অভ্যন্তরের নদীগুলিকে কিনারা দেয়, নদীধারার সাথে সংযুক্ত নিচু স্থলগুলি সম্পূর্ণভাবে পলল মৃত্তিকার। তাদের ওপরে উঁচু স্থলটির একটি চত্বর আছে, বাঙ্গারের খাড়া বাঁধের নিচে।

## জনসংখ্যার উপাত্ত

২০১১ সালের আদমশুমারি অনুসারে বিজনোর জেলার জনসংখ্যার উপাত্ত ৩,৮৩,৮৯৬,লাইবেরিয়া যা মার্কিন যুক্তরাষ্ট্রের ওক‌লাহোমা শহরের জনসংখ্যার প্রায় সমান। এই জনসংখ্যারভিত্তিতে এটি ভারতে ৭৪তম স্থান অর্জন করেছে (মোট ৬৪০টির মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১- ২০১১ এর দশকে ১৭.৬৪% ছিল। বিজনোর জেলায় প্রতি এক হাজার পুরুষের জন্য ৯১৩ জন মহিলা (যৌন অনুপাত) রয়েছে, এবং সাক্ষরতার হার ৭০.৪৩%।

## তথ্যসূত্র

## আরও পড়ুন
*"History of the Bijnor Rebellion," Sir Sayyid Ahmad Khan, Idarah-i-Adabiyat-i-Dlli, Delhi, 1982. Originally, "Tareekh-e-Sarkashi-e-Zilaa-e-Bijnor," published in 1858.
*"History of Bijnor," B.C. Verma, 1974.

## বহিঃসংযোগ
*
*Bijnor website 

বিষয়শ্রেণী:উত্তরপ্রদেশের জেলা
বিষয়শ্রেণী:ভারতের সংখ্যালঘু ঘনীভূত জেলা
বিষয়শ্রেণী:বিজনোর জেলা
শিহাড়া ইউনিয়ন

**শিহাড়া ইউনিয়ন** বাংলাদেশের নওগাঁ জেলার পত্নীতলা উপজেলার অন্তর্গত একটি ইউনিয়ন পরিষদ।

## ইতিহাস
## ভৌগোলিক অবস্থান ও আয়তন
নওগাঁ জেলা থেকে ৩০ কি:মি: পশ্চিমে এবং পত্নীতলা উপজেলা হতে ২০ কি:মি: পশ্চিমে সাপাহার উপজেলা সদর থেকে উত্তর দিকে সোজা ১০ কি:মি: আসলেই শিহাড়া ইউনিয়ন পাওয়া যাবে। এর যোগাযোগ ব্যাবস্থা খুব একটা সহজ না যদিও রাস্তা পাকা কিন্তু যানবাহনের তেমন ভাল সুযোগ সুবিধা নেই। আর এই ইউনিয়নের পশ্চিমে নিরমইল ইউনিয়ন, দক্ষিণে দিবর ইউনিয়ন, পূর্বে আগ্রাদ্বিগুন ইউনিয়ন ও খেলনা ইউনিয়ন এবং উত্তরে ভারতের পশ্চিমবঙ্গের দক্ষিণ দিনাজপুর জেলা অবস্থিত।

## প্রশাসনিক কাঠামো
ওয়ার্ডভিত্তিক এ ইউনিয়নের গ্রামগুলো হল:

## সদস্যগণের নাম

; **চেয়ারম্যানঃ**

* মোঃ তোফাজ্জল হোসেন

; **সংরক্ষিত আসনের সদস্যঃ**

* গীতা রানী
* মোছাঃ আলেয়া খাতুন
* মোছাঃ শাহানাজ বেগম

; **ওয়ার্ডভিত্তিক সাধারণ আসনের সদস্যবৃন্দঃ**

## শিক্ষাব্যবস্থা
### শিক্ষা প্রতিষ্ঠান
; **প্রাথমিক বিদ্যালয়ঃ**

# শিহাড়া সরকারি প্রাথমিক বিদ্যালয়
# ওয়ারীখন্ডা সরকারি প্রাথমিক বিদ্যালয়
# শীতল সরকারি প্রাথমিক বিদ্যালয়
# তেপুকুরিয়া সরকারি প্রাথমিক বিদ্যালয়
# কৈবর্তখন্ড সরকারি প্রাথমিক বিদ্যালয়
# পলিপাড়া সরকারি প্রাথমিক বিদ্যালয়
# জামালপুর সরকারি প্রাথমিক বিদ্যালয়
# হলাকান্দর সরকারি প্রাথমিক বিদ্যালয়
# পাইকবান্দা সরকারি প্রাথমিক বিদ্যালয়
# আমন্ত সরকারি প্রাথমিক বিদ্যালয়
# সুন্দরপুর সরকারি প্রাথমিক বিদ্যালয়
# মাটিকাটা রওশন আরা বেগম সরকারি প্রাথমিক বিদ্যালয়

; **মাধ্যমিক বিদ্যালয়ঃ**

# শিহাড়া উচ্চ বিদ্যালয় 
# আমন্ত বহুমুখী উচ্চ বিদ্যালয়
# পাইকবান্দা জুনিয়র স্কুল
# পলিপাড়া জুনিয়র স্কুল

; **মাদ্রাসাঃ**

# শীতল শাহজাহানিয়া দাখিল মাদ্রাসা
# হলাকান্দর সাবেদ আলী দাখিল মাদ্রাসা
# কলাপাকা স্বতন্ত্র এবতেদায়ী মাদ্রাসা
# আবাদপুকুর স্বতন্ত্র এবতেদায়ী মাদ্রাসা

; **কিন্ডারগার্টেন স্কুলঃ**

# শীতল আদর্শ একাডেমী
# শিহাড়া বাজার কিন্ডারগার্টেন

## হাট-বাজার
# শিহাড়া বাজার
# শীতল বাজার
# আমন্ত বাজার
# আলপাকা বাজার
# কলাপাকা বাজার

## আরও দেখুন

* রাজশাহী বিভাগ
* নওগাঁ জেলা
* পত্নীতলা উপজেলা

## তথ্যসূত্র
আহমেদ রুশদি

**আহমেদ রুশদি** (১৯৩৪-১৯৮৩) একজন পাকিস্তানি নেপথ্য সংগীত শিল্পী ছিলেন। আহমেদ রুশদি কে দক্ষিণ এশিয়ার সর্বশ্রেষ্ঠ শিল্পীদের মধ্যে একজন হিসেবে গণ্য করা হয়। তাঁর স্বরের ভাবভঙ্গিমার জন্য তিনি বিশেষ পরিচিত। পাকিস্তানি চলচ্চিত্রের স্বর্ণযুগের একজন উল্লেখ্য ব্যক্তি হলেন আহমেদ রুশদি। 

তিনি তৎকালীন হায়দ্রাবাদ রাজ্যে (ভারত) জন্মগ্রহণ করেন। তিনি পরে পাকিস্তানে স্থানান্তরিত হন। আহমেদ রুশদি কে দক্ষিণ এশিয়ার প্রথম পপ শিল্পী হিসেবে গণ্য করা হয়। তাঁর গাওয়া *কো কো করিনা* হল দক্ষিণ এশিয়ার প্রথম পপ সংগীত। সংগীতটি ছিল *আরমান* সিনেমার অন্তর্গত। 

১৯৫৪ সালে আহমেদ রুশদি ও কয়েকজন সংগীতজ্ঞ মিলে পাকিস্তানের জাতীয় সংগীত রেকর্ডিং করেন। পাকিস্তানি চলচ্চিত্রের ইতিহাসে তিনি সর্বাধিক গান গেয়েছেন। তিনি উর্দু, হিন্দি, সিন্ধি, পাঞ্জাবি, বাংলা ও গুজরাটি ভাষায় গান গেয়েছেন। ১৯৫০ দশকের মধ্য থেকে ১৯৮০ দশকের সময়কালে তিনি সর্বাধিক সাফল্য পেয়েছেন। স্টেজ পারফরম্যান্স এর ক্ষেত্রেও তিনি খ্যাতি অর্জন করেন। তাঁর জীবীনকালের শেষপর্যায়ে মৃত্যুর আগে তিনি খারাপ স্বাস্থ্যে ভুগেছেন। তিনি ৪৮ বছর বয়সে মারা যান। মৃত্যুর আগে পর্যন্ত তিনি ৫৮৩টি সিনেমায় প্রায় ৫০০০ এর অধিক গান গেয়েছেন। তাঁর মৃত্যুর পরেও তিনি একাধিক সম্মানে ভূষিত হন।

তাঁর মৃত্যুর ২০ বছর পর ২০০৩ সালে তৎকালীন পাকিস্তানি রাষ্ট্রপতি পারভেজ মুশাররফ তাঁকে *সীতারা-এ-ইমতিয়াজ* উপাধি প্রদান করেন। করাচি শহরের একটি রাস্তাও তাঁর মানে নামাঙ্কিত করা হয়েছে।

## প্রারম্ভিক জীবন
আহমেদ রুশদি ১৯৩৪ সালের ২৪ এপ্রিল তৎকালীন হায়দরাবাদের একটি ধার্মিক, সংস্কারমূলক পরিবারে জন্মগ্রহণ করেন। তাঁর বাবা সায়েদ মঞ্জুর মোহাম্মদ ছিলেন হায়দরাবাদের আউরাঙ্গাবাদ কলেজের একজন অধ্যাপক। রুশদির বয়স যখন ৬, তাঁর বাবা মারা যান। ছেলেবেলা থেকেই রুশদি ছিলেন সংগীতের অনুরাগী, গান শুনতে পছন্দ করতেন। তিনি কারও কাছে সংগীত শিক্ষা লাভ করেননি। তাঁর পরিবারের কেউই সংগীতের অনুরাগী ছিল না। পরে তিনি স্থানীয় একটি সংগীতের বিদ্যালয়ে সংগীত শিক্ষা গ্রহণ করেন।

তিনি শাস্ত্রীয় সংগীতেরও অধ্যায়ন করেননি।

১৯৫১ সালে তিনি প্রথম নেপথ্যে গাওয়ার সুযোগ পান। ১৯৫৪ সালে তিনি করাচিতে চলে আসেন। ১৯৫৪ সালে প্রথম তিনি নন-ফিল্ম গান করেন।

## ব্যক্তিগত জীবন
৩০ নভেম্বর ১৯৬৩ সালে আহমেদ রুশদি হুমেরার সঙ্গে বিবাহিত হন। রুশদির মৃত্যুর ৯ বছর পর তাঁর স্ত্রীর মৃত্যু হয়। খারাপ স্বাস্থ্যের জন্য তিনি তাঁর কর্মজীবনের শেষ কয়েক বছরে অপেক্ষাকৃত কম গান করেন।
## কর্মজীবন
তিনি পাকিস্তানি সিনেমাতে প্রায় ৫০০০ এর অধিক গানে বাগদান করেছেন। তিনি দক্ষিণ এশিয়ায় অত্যন্ত জনপ্রিয় ছিলেন। তিনি ভারত ও বাংলাদেশি চলচ্চিত্র জগতেও জনপ্রিয় ছিলেন। আহমেদ রুশদিকে দক্ষিণ এশিয়ার প্রথম পপ সংগীতকার হিসেবে ধরা হয়।
## মৃত্যু
আহমেদ রুশদি ১৯৭৬ সাল থেকেই হৃদরোগী ছিলেন। ডাক্তারের বারণ সত্ত্বেও তিনি গান গাওয়া চালিয়ে যান। তিনি ১৯৮৩ সালে ৪৮ বছর বয়সে মারা যান।

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:পাকিস্তানি চলচ্চিত্রের সঙ্গীতশিল্পী
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:নিগার পুরস্কার বিজয়ী
বিষয়শ্রেণী:মুহাজির ব্যক্তি
বালিগাঁও ইউনিয়ন

**বালিগাঁও ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* বালিগাঁও ইউনিয়ন, টংগিবাড়ী; (মুন্সীগঞ্জ জেলা)
* বালিগাঁও ইউনিয়ন, ফেনী সদর; (ফেনী জেলা)
ইজমির

থাম্ব|ইজমির
**ইজমির** (  ,  ,  ) তুরস্কের আনাতোলিয়ার পশ্চিম সীমান্তের একটি মহানগর শহর। ইস্তাম্বুল ও আঙ্কারার পরে এটি তুরস্কের তৃতীয় সর্বাধিক জনবহুল শহর এবং গ্রিসের অ্যাথেন্সের পরে এজিয়ান সাগরের দ্বিতীয় বৃহত্তম মহানগর অঞ্চল। ২০১৮ সালে ইজমির শহরের জনসংখ্যা ২,৯৪৭,০০০ জন এবং ইজমির প্রদেশের জনসংখ্যা ছিল ৪,৩২০,৫১৯ জন। ইজমির মহানগর এলাকার পার্শ্ববর্তী পানি বরাবর প্রসারিত ইজমির উপসাগর এবং অন্তর্দেশীয় জুড়ে উত্তরে গেদিজ নদী ব-দ্বীপ; পূর্ব দিক বরাবর কয়েকটি ছোট ছোট স্রোত দ্বারা নির্মিত একটি পলল সমভূমি; এবং দক্ষিণে আরও কিছুটা অসমতল অঞ্চল।

## জনসংখ্যার উপাত্ত
১৯৬০ এবং ১৯৭০-এর দশকের পরে ইজমিরের ফ্যাব্রিকে *(কারিগরি, শিল্প)* আরেকটি ধাক্কা লেগেছিল, যখন স্থানীয় প্রশাসন ইজমিরের ঐতিহ্যবাহী মূল্যবোধ এবং চিহ্নগুলিকে অবহেলা করে। অনেক বাসিন্দাদের কাছে এটি ১৯২২ সালের আগুনের মতো গুরুতর ছিল। কিছু প্রশাসক সর্বদা আঙ্কারায় কেন্দ্রীয় সরকারের সাথে একমত ছিল না এবং নিয়মিত সরকারি ভর্তুকির ঘাটতি হয়ে পড়েছিল এবং শহরটি অভ্যন্তরীণ আনাতোলিয়া থেকে অভিবাসনের বিশাল ঢেউকে গ্রহণ করেছিল, যা জনসংখ্যার বিস্ফোরণ ঘটায়। আজ অবাক হওয়ার কিছু নেই যে ইজমিরের অনেক বাসিন্দা (অন্যান্য বিশিষ্ট তুর্কি শহরগুলির বাসিন্দাদের অনুরূপ) নস্টালজিয়ায় ফিরে দেখা যায় একটি কোজিয়ার, আরও পরিচালিত শহর, যা শেষ কয়েক দশকের মধ্যে শেষ হয়েছিল। *১৯৬৫* সালের *ফ্লোর ওনারশিপ ল (ক্যাট মল্কিয়েটি কানুনু)* বাড়ি বা ভূমি মালিক এবং স্থাপনা ঠিকাদারদের মধ্যে ব্যবস্থা করার অনুমতি ও উৎসাহ প্রদান করে যার মাধ্যমে প্রত্যেকে একক-পরিবারের বাড়িগুলি প্রতিস্থাপনের জন্য নির্মিত আট তলা কামরা বিভাগগুলি ভাড়া দেওয়ার সুবিধাগুলি ভাগ করে নেবে, বিশেষত আড়াআড়ি শহুরে জন্য বিপর্যয়কর প্রমাণিত।

ইজমির ইস্তাম্বুলের পরে তুরস্কের দ্বিতীয় বৃহত্তম ইহুদি সম্প্রদায়েরও আবাস, যার সংখ্যা প্রায় ২,৫০০। সম্প্রদায়টি এখনও তাদের ঐতিহ্যবাহী করাতার কোয়াটারে কেন্দ্রীয়ভূত। শহরটির ইহুদি সম্প্রদায়ের বিখ্যাত ব্যক্তিত্বদের মধ্যে সাব্বতাই জেভি এবং দারো মোরেনোর মতো স্মরণীয় ইহুদিরা ছিলেন।

## শিক্ষা
ইজমির এবং এর নিকটবর্তী এলাকায় মোট ছয়টি সক্রিয় বিশ্ববিদ্যালয় রয়েছে। এই শহরটিতে সু-শিকড়ের উচ্চ-শিক্ষাপ্রতিষ্ঠানেরও আস্তানা রয়েছে যা তুরস্ক জুড়ে বিখ্যাত, যেমন , যা ১৯৫৪ সালে প্রতিষ্ঠিত, এবং আমেরিকান কলেজিয়েট ইনস্টিটিউট (এসিআই) যা ১৮৭৮ সালে প্রতিষ্ঠিত হয়েছিল।

ঐতিহাসিকভাবে, উনবিংশ শতাব্দী এবং বিংশ শতাব্দীর শুরুর দিকে, শহরটি গ্রীক বিশ্বের একটি শিক্ষাকেন্দ্র ছিল, মোট ৬৭টি পুরুষ এবং ৪টি মহিলা বিদ্যালয় ছিল। সর্বাধিক গুরুত্বপূর্ণ গ্রীক শিক্ষাপ্রতিষ্ঠানটি ছিল ইভাঞ্জেলিকাল স্কুল যা ১৭৩৩ থেকে ১৯২২ সাল পর্যন্ত পরিচালিত হয়েছিল।

## পরিবহন
ইজমিরকে আদনান মেন্ডেরেস আন্তর্জাতিক বিমানবন্দর-এর মাধ্যমে অভ্যন্তরীণ এবং আন্তর্জাতিক উড্ডয়ন *(ফ্লাইট)* দিয়ে বিমান সেবা প্রদান করা হয় এবং আধুনিক রেল পরিবহন পদ্ধতির মাধ্যমে ইজমিরের মহানগর অঞ্চলকে পরিষেবা প্রদান করা হয়। শহরটি কৌশলগত অবস্থান এবং অপেক্ষাকৃত নতুন এবং উচ্চতর উন্নত প্রযুক্তিগত অবকাঠামো পরিবহন, টেলিযোগাযোগ এবং বিদ্যুতের মাধ্যমে বিনিয়োগকারীদের আকর্ষণ করেছে।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:তুরস্কের জনবহুল উপকূলীয় স্থান
বিষয়শ্রেণী:নূতন নিয়মের নগর
জৌনপুর জেলা

**জৌনপুর জেলা** হল ভারতের উত্তরপ্রদেশ রাজ্যের একটি জেলা। জেলা সদর হল জৌনপুর যা গোমতী নদী এর তীরে অবস্থিত।  এটি রাজ্যের রাজধানী লক্ষনউয়ের ২২৮&nbsp;কিমি দক্ষিণ পূর্বদিকে অবস্থিত। এই জেলায় দুটি লোকসভা আসন এবং নয়টি বিধানসভা আসন রয়েছে। ২০১১ সালের আদমশুমারি অনুসারে, জৌনপুরের যৌন অনুপাত এক হাজার পুরুষ পিছু ১,০২৪ জন মহিলা। এটি উত্তর প্রদেশের সর্বোচ্চ হার। প্রধান ভাষা হল হিন্দি, উর্দু, আওধি এবং ভোজপুরি।

## ভূগোল

জৌনপুর জেলাটি বারাণসী বিভাগের উত্তর-পশ্চিম অংশে অবস্থিত। এর উচ্চতা সমুদ্রপৃষ্ঠের ওপরে ২৬১&nbsp;ফুট থেকে ২৯০&nbsp;ফুট পর্যন্ত বিস্তৃত।

### নদীসমূহ
গোমতী এবং সাঁই হল এখানকার প্রধান নদী। এগুলি ছাড়াও বরুণা, বাসুহি, পিলি মামুর ও গাঙ্গি এখানকার ছোট নদী। গোমতী ও বাসুহি নদী দুটি এই জেলাকে প্রায় চারটি সমান অঞ্চলে বিভক্ত করেছে। জৌনপুর জেলা প্রায়শই বন্যার কারণে বিপর্যস্ত হয়।

### জলবায়ু
জৌনপুর জেলায়, উত্তরের সমভূমি এবং আরাবল্লী পর্বতশ্রেণীসহ মধ্যভাগের উচ্চভূমিগুলির সাথে সামঞ্জস্যপূর্ণ জলবায়ু রয়েছে, গরম আধা-শুষ্ক পরিবেশ অঞ্চল ৪.৩ (প্রধানত কালো মাটি, ভালভাবে শুকানো) এবং গরম শুকনো পরিবেশ অঞ্চল ৯.২ (শুকনো, দো-আঁশলা, জলাভূমিযুক্ত মাটি)। তাপমাত্রা  থেকে  এর মধ্যে থাকে। বার্ষিক স্বাভাবিক বৃষ্টিপাত । মৌসুমি বায়ুর জন্য বৃষ্টিপাত জুনের তৃতীয় সপ্তাহ থেকে অক্টোবরের প্রথম সপ্তাহ পর্যন্ত ঘটে। সাধারণত, এখানে প্রতি বছর ৪৬ দিন বৃষ্টি হয়, যার মধ্যে ৩১ দিন বৃষ্টি হয় মৌসুমী বায়ুর প্রভাবে। এই জেলায় নিয়মিতভাবে খরা এবং মহামারি দেখা দেয়।

### স্থানবিবরণ
জেলার ভূসংস্থান, অগভীর নদীর উপত্যকাসহ সমতল সমতলভূমি। স্থায়ীভাবে প্রবাহিত প্রধান নদী হল গোমতী এবং সাঁই। জৌনপুরের নদীগুলি উত্তর-পশ্চিম থেকে দক্ষিণ-পূর্ব দিকে প্রবাহিত হয় এবং স্থলভাগের ঢাল একই দিকে। সুতরাং, উত্তর-পশ্চিমের অঞ্চলগুলি তুলনামূলকভাবে উঁচূ এবং দক্ষিণ-পূর্বের অঞ্চল কিছুটা নিচু।

### ভূতত্ত্ব
জৌনপুর জেলার তলদেশে, গঙ্গা নদী প্রণালীর ঘন আচ্ছাদন আছে, যা কোয়ার্টারনারি (চক্রাকারে বৃদ্ধি এবং ক্ষয়) পলি (পলি, বালি এবং মাটি) দিয়ে তৈরী। নিচে বিন্ধ্য পর্বতমালার মাটির নিম্নবর্ত্তী শক্ত নিরেট প্রস্তর রয়েছে। খনিজ জমা খুব বেশি নেই, তবে একত্রিত কাঁকর হিসেবে, ছোটো ডেলা এবং বড় আকারের চুনাপাথর রয়েছে।চুনাপাথর বাড়ি তৈরিতে ব্যবহার করা যায়। এখানে ১৯২৭ এবং ১৯৫৪ সালে বৃহত্তম ভূমিকম্প নথিবদ্ধ করা হয়েছে।

## তথ্যসূত্র

## বহিঃসংযোগ

* 
* First website of Jaunpur in Hindi
* First website of Jaunpur in English 

বিষয়শ্রেণী:উত্তরপ্রদেশের জেলা
বিষয়শ্রেণী:জৌনপুর জেলা
সোনভদ্র জেলা

**সোনভদ্র** হল ভারতের উত্তরপ্রদেশের দ্বিতীয় বৃহত্তম জেলা। সোনভদ্র ভারতের একমাত্র জেলা যার সীমান্তে চারটি রাজ্য রয়েছে, সেগুলি হল পশ্চিমে মধ্যপ্রদেশ, দক্ষিণে ছত্তিশগড়, দক্ষিণ - পূর্বে ঝাড়খণ্ড এবং পূর্বে বিহার। এটি রাজ্যের দক্ষিণ-পূর্ব প্রান্তে অবস্থিত। এর উত্তর-পশ্চিমে মির্জাপুর জেলা, উত্তরে চান্দৌলি জেলা, উত্তর-পূর্বে বিহার রাজ্যের কাইমুর, রোহতাস জেলা, পূর্বে ঝাড়খণ্ড রাজ্যের গড়োয়া জেলা, দক্ষিণে ছত্তিশগড় রাজ্যের বলরামপুর জেলা এবং পশ্চিমে মধ্যপ্রদেশ রাজ্যের সিংরৌলি জেলা।
জেলাটি ৬৭৮৮&nbsp; কিলোমিটার২ অঞ্চল জুড়ে বিস্তৃত এবং এর জনসংখ্যা ১,৮৬২,৫৫৯ (২০১১ আদমশুমারি), এখানকার জন ঘনত্ব প্রতি কিলোমিটার২-এ ২৭০ জন। 
জেলা সদর শহর রবার্টসগঞ্জ শহরে অবস্থিত। সোনভদ্র জেলা একটি শিল্প অঞ্চল এবং এখানে প্রচুর খনিজ যেমন বক্সাইট, চুনাপাথর, কয়লা, স্বর্ণ ইত্যাদি রয়েছে।

সোনভদ্রকে ‘ভারতের শক্তি রাজধানী’ বলা হয়, কারণ এখানে প্রচুর বিদ্যুৎকেন্দ্র রয়েছে। সোনভদ্র বিন্ধ্য পর্বত এবং কাইমুর পর্বতের মধ্যে অবস্থিত এবং এর ভূসংস্থান ও প্রাকৃতিক পরিবেশে মুগ্ধ। ভারতের প্রথম প্রধানমন্ত্রী পণ্ডিত জওহরলাল নেহ্‌রু সোনভদ্রকে ’ভারতের সুইজারল্যান্ড‘ বলে উল্লেখ করেছিলেন।

২০১৭ সালে উত্তরপ্রদেশের মুখ্যমন্ত্রী যোগী আদিত্যনাথ "সোনভদ্র"কে পূর্বাঞ্চলের পর্যটক আকর্ষণ কেন্দ্র হিসাবে স্বীকৃতি দিয়েছেন এবং উত্তরপ্রদেশের পর্যটন বিভাগ দ্বারা একে আরও উন্নীত করা হয়েছে।

## ইতিহাস
সোন নদীর উপত্যকায় প্রচুর গুহা ছিল, যেখানে প্রাচীন বাসিন্দাদের আদি বাসস্থান ছিল। এই অঞ্চলটি প্রাগৈতিহাসিক মানুষদের ক্রিয়াকলাপের কেন্দ্র ছিল এই অঞ্চলে প্রচুর পরিমাণে শিলা চিত্র (প্রাগৈতিহাসিক গুহা শিল্প) পাওয়া গেছে, যা থেকে এই ধারণাটি স্পষ্ট হয়েছে। রামায়ণ এবং মহাভারতের ধর্মীয় এবং সাংস্কৃতিক দৃষ্টিকোণ থেকে প্রাপ্ত প্রমাণের ভিত্তিতে হুইয়েন এখানে সাংস্কৃতিক প্রতিচ্চিত্রের সন্ধান পেয়েছিলেন। জরাসন্ধ মহাভারতের অনেক শাসককে এখানে বন্দী করে রেখেছিল। বলা হয় যে 'ভরদের' এখানে বসতি ছিল, এর সাথে এখানে ৫ম শতাব্দী পর্যন্ত জেলার চেরো, সিয়ারিস এবং খারোয়ার সম্প্রদায় বসবাস করত। বিজয়গড় দুর্গে 'স্থানীয়' রাজাদের শাসন ছিল। এই জেলা ১১শ থেকে ১৩শ শতাব্দীর মধ্যে দ্বিতীয় কাশী হিসাবে বিখ্যাত ছিল। খ্রীষ্টপূর্ব নবম শতাব্দীতে ব্রহ্মদত্ত রাজবংশ, নাগ বংশ দ্বারা বিভক্ত ছিল। গুপ্ত সাম্রাজ্য শুরু হওয়ার আগে কুষাণ এবং নাগেরা এই অঞ্চলে আধিপত্য বিস্তার করেছিল। সপ্তম শতাব্দীর শেষার্ধে হর্ষবর্ধন মারা যাওয়ার পরে, এটি ১০২৫ সাল অবধি গুর্জর-প্রতিহারের নিয়ন্ত্রণে ছিল, এর পরে মাহমুদ গজনভি তাদের বিতাড়িত করে। এই অঞ্চলটি মোগল সম্রাটদের বিভিন্ন শাসকের প্রশাসনের অধীনে ছিল। কিছু দুর্গ যেমন আগোরি দুর্গ মদন শাহের নিয়ন্ত্রণে ছিল। ১৮শ শতকে, জেলাটি বেনারস রাজ্যের নারায়ণ শাসকদের নিয়ন্ত্রণে আসে, যারা জেলার বেশ কয়েকটি দুর্গ নির্মাণ বা দখল করেছিল। ১৭৭৫-এর পরের দশকে, ব্রিটিশ বেনারসের রাজাদের বেশিরভাগ অঞ্চল নিজেদের প্রশাসনিক নিয়ন্ত্রণে নিয়েছিল। ব্রিটিশদের নিয়ন্ত্রণাধীন মির্জাপুরই বর্তমান মির্জাপুর এবং সোনভদ্র জেলা অন্তর্ভুক্ত ছিল। এছাড়াও, বর্তমানের সোনভদ্র জেলা এবং রবার্টসগঞ্জ তহশিল এর আওতাধীন।

১৯৮৯ সালের ৪ঠা মার্চ, সোনভদ্র জেলাকে মির্জাপুর জেলা থেকে আলাদা করা হয়।

## তথ্যসূত্র

## বহিঃসংযোগ

* 

বিষয়শ্রেণী:ভারতের কয়লাখনির জেলা
বিষয়শ্রেণী:উত্তরপ্রদেশের জেলা
বিষয়শ্রেণী:সোনভদ্র জেলা
নীলু

**সিনথিয়া আলেক্সান্ডার ফার্নান্দেজ** যিনি জনপ্রিয় ভাবে **নীলু** নামে পরিচিত ছিলেন, ছিলেন পাকিস্তানের ষাটের দশকের একজন উর্দু চলচ্চিত্র অভিনেত্রী। ১৯৫৬ সালের চলচ্চিত্র *ভবানী জংশন* চলচ্চিত্র দ্বারা নীলু চলচ্চিত্র কর্মজীবন শুরু করছিলেন একজন উঠতি বয়সী (কিশোরী) হিসেবে।

নীলু একটি খ্রিষ্টান পরিবারে জন্মগ্রহণ করলেও ষাটের দশকের শেষের দিকে ইসলাম ধর্ম গ্রহণ করেছিলেন এবং নিজের নাম তার স্বামী রিয়াজ শহীদ (যিনি ১৯৭২ সালে মারা যান) এর সঙ্গে মিলিয়ে আবেদা রিয়াজ রেখেছিলেন। চলচ্চিত্র জগতে তার নাম শুধু নীলুই ছিলো। ষাটের দশকের মাঝখান দিকে তিনি অনেক জনপ্রিয় ছিলেন এবং একদা ইরানের তৎকালীন শাহ পশ্চিম পাকিস্তানে আসার আগে পশ্চিম পাকিস্তানের গভর্নর আমির মোহাম্মদ খান নীলুকে একটি অনুষ্ঠানে নাচার অনুরোধ করলে নীলু তা প্রত্যাখ্যান করেছিলেন এবং আমির মোহাম্মদ খান নীলুকে ধর্ষণ করার হুমকি দিলে দুশ্চিন্তাগ্রস্ত নীলু তার নিজের গাড়ি রাস্তায় এলোপাতাড়ি ভাবে চালিয়ে দুর্ঘটনায় পড়ে হাসপাতালে ভর্তি হয়েছিলেন।

## তথ্যসূত্র

## বহিঃসংযোগ
*
*Filmography of actress Neelo on Complete Index To World Film website

বিষয়শ্রেণী:পাকিস্তানি অভিনেত্রী
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:১৯৪০-এ জন্ম
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:পশতু চলচ্চিত্র অভিনেত্রী
বিষয়শ্রেণী:২০২১-এ মৃত্যু
বিষয়শ্রেণী:নিগার পুরস্কার বিজয়ী
বিষয়শ্রেণী:পাঞ্জাবি ব্যক্তি
বিষয়শ্রেণী:২০শ শতাব্দীর পাকিস্তানি অভিনেত্রী
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:ক্যাথলিক ধর্ম থেকে সুন্নি ইসলামে ধর্মান্তরিত
গেভিন রেনি

**গেভিন জেমস রেনি** (; জন্ম: ১২ জানুয়ারি, ১৯৭৬) মাসভিঙ্গোর ফোর্ট ভিক্টোরিয়া এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০৩ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন **গেভিন রেনি**।

## প্রথম-শ্রেণীর ক্রিকেট
১৯৯৩-৯৪ মৌসুম থেকে ২০০২-০৩ মৌসুম পর্যন্ত গেভিন রেনি’র প্রথম-শ্রেণীর খেলোয়াড়ী জীবন চলমান ছিল। বুলাওয়ের গেভিন রেনি বামহাতি ব্যাটসম্যান হিসেবে ধীরস্থির মস্তিষ্কের অধিকারী ছিলেন। ইনিংসের সূচনালগ্নে কিংবা মাঝারিসারিতে সামনের পায়ে ও পিছনের পায়ে সমানভাব বজায় রেখে ব্যাটিং কর্মে অগ্রসর হতেন। লম্বা বাহুর অধিকারী হিসেবে দূর্দান্ত ফিল্ডারের ভূমিকায় অবতীর্ণ হয়েছিলেন। প্রথম-শ্রেণীর ক্রিকেটেই কেবল বোলিংয়ে সফলতা পেয়েছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে ২৩ টেস্ট ও ৪০টি একদিনের আন্তর্জাতিকে অংশগ্রহণ করেছেন। ১৮ সেপ্টেম্বর, ১৯৯৭ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২১ ফেব্রুয়ারি, ২০০২ তারিখে নাগপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

পাকিস্তানের বিপক্ষে সহোদর একদিনের আন্তর্জাতিকে জন রেনি পরিবর্তিত খেলোয়াড় হিসেবে দলে যুক্ত হয়েছিলেন। ১৯৯৬-৯৭ মৌসুমে পাকিস্তানের বিপক্ষে দুই ভ্রাতা একত্রে খেলেন। এরফলে স্ট্র্যাং ও ফ্লাওয়ার - এই তিন জোড়া ভ্রাতৃদ্বয়ের সাথে একত্রে খেলে ইতিহাস গড়েন। ১৯৯৭-৯৮ মৌসুমেও এ ত্রি-জোড়া একত্রে খেলেছিলেন। গ্রান্ট ফ্লাওয়ারের সাথে ওডিআইয়ের ২য় উইকেটে ১৫০ রানের সর্বোচ্চ রান সংগ্রহের জিম্বাবুয়ীয় রেকর্ড গড়েন।

টেস্ট খেলোয়াড়ী জীবনের শুরুটা বেশ দূর্দান্ত হয়েছিল তার। ১৯৯৭-৯৮ মৌসুমের প্রথমে চার টেস্টের প্রত্যেক ইনিংসেই অর্ধ-শতরানের ইনিংস খেলেন। তবে, কোন টেস্টেই সেঞ্চুরি করার সৌভাগ্য হয়নি তার। তবে, একবার নব্বুই রানের কোটা স্পর্শ করেছিলেন। ২০০০ সালে নিউজিল্যান্ডের বিপক্ষে ব্যক্তিগত সর্বোচ্চ ৯৩ রান সংগ্রহ করেন। পূর্ণাঙ্গ খেলোয়াড়ী জীবনে ২৩ টেস্টে অংশগ্রহণ করে প্রত্যেক ইনিংসে সর্বাধিকসংখ্যক অংশ নেয়ার রেকর্ড গড়েছেন তিনি। ১৯৯৮-৯৯ মৌসুমে পাকিস্তান গমন করেন। এ সফরেই প্রথমবারের মতো জিম্বাবুয়ে দল বিদেশের মাটিতে টেস্ট সিরিজ জয়ে কৃতিত্ব দেখায়।

## অবসর
মাত্র ২৭ বছর বয়সে ২০০৩ সালে গেভিন রেনি চুক্তি নবায়ণ করতে অনীহা প্রকাশ করেন। ক্রিকেট খেলা থেকে অবসর গ্রহণের পর ব্যবসায় জগতে প্রবেশ করেন। বর্তমানে তিনি জিম্বাবুয়েভিত্তিক সাফারি ক্যাম্পের যৌথ স্বত্ত্বাধিকারীর ভূমিকায় অবতীর্ণ হয়েছেন।

ব্যক্তিগত জীবনে ধর্মপ্রাণ খ্রিস্টান তিনি। জ্যেষ্ঠ ভ্রাতা জন রেনি জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

## তথ্যসূত্র

## আরও দেখুন
* আলী শাহ
* গেভিন ব্রায়ান্ট
* মনিকাল্যান্ড ক্রিকেট দল
* জিম্বাবুয়ের টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* জিম্বাবুয়ের একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:মাতাবেলেল্যান্ডের ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
লধা রামজী

**রামজী লধা নকুম** (; ; জন্ম: ১০ ফেব্রুয়ারি, ১৯০০ - মৃত্যু: ২০ ডিসেম্বর, ১৯৪৮) তৎকালীন ব্রিটিশ ভারতের গুজরাতের পিধার এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৩ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে পশ্চিম ভারত দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **লধা রামজী**।

## প্রথম-শ্রেণীর ক্রিকেট
আলফ্রেড হাই স্কুলে অধ্যয়ন করেন। পাঞ্জাবের ফাস্ট বোলার গুলাম নবিকে অনুসরণ করে বোলিং কর্মে অগ্রসর হয়েছিলেন। ১৯২৩-২৪ মৌসুম থেকে ১৯৩৫-৩৬ মৌসুম পর্যন্ত লধা রামজী’র প্রথম-শ্রেণীর খেলোয়াড়ী জীবন চলমান ছিল। জ্যেষ্ঠ ভ্রাতা অমর সিংয়ের সাথে তুলনান্তে লম্বাটে গড়নের ও মজবুত ধরনের ফাস্ট-মিডিয়াম বোলার ছিলেন। প্রায় সকল খেলাতেই বোলিং উদ্বোধনে নামতেন। বোম্বে চতুর্দলীয় প্রতিযোগিতায় হিন্দু দলের পক্ষে খেলে উল্লেখযোগ্য সফলতা পেয়েছিলেন। এক দশকের অধিক সময় প্রথম-শ্রেণীর খেলোয়াড়ী জীবন চলমান ছিল। ১৮.৮০ গড়ে ১১১ উইকেট পেয়েছেন।

১৯৩১-৩২ মৌসুমে ফ্রিলুটার্স দলের পক্ষে খেলেন। নিজামস স্টেট রেলওয়ে এ দলের বিপক্ষে খেলায় তিনি ৮/১৪ ও ৪/৩২ পেয়েছিলেন। সহোদর অমর সিং অন্য আট উইকেট পেয়েছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লধা রামজী। ১৫ ডিসেম্বর, ১৯৩৩ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর আর তিনি কোন টেস্টে অংশগ্রহণ করেননি। এটিই তার একমাত্র টেস্টে অংশগ্রহণ ছিল। নিজ দেশে অনুষ্ঠিত ভারতের উদ্বোধনী টেস্টে খেলেন। তবে, বোম্বে টেস্টে তেমন সুবিধে করতে পারেননি।

## মূল্যায়ন
ভারতীয় ক্রিকেটের ইতিহাসের সূচনালগ্নে অংশগ্রহণকারী ফাস্ট বোলারদের মধ্যে তিনি অন্যতম ছিলেন। টেস্ট ক্রিকেট জগতে দেরীতে প্রবেশ করলেও ঘরোয়া ক্রিকেটে তাকে দমিয়ে রাখা যায়নি। প্রতিষ্ঠিত ব্যাটসম্যানদের কাছে তিনি ত্রাসস্বরূপ ছিলেন ও এক দশককাল দূরন্ত পেসে নাজেহাল করে ছেড়েছেন। তাসত্ত্বেও কনিষ্ঠ ভ্রাতার সমতুল্য ছিলেন না। ১৯১০ সালে একই বছরে জন্ম নেয়া মোহাম্মদ নিসার, অমর সিং ও জাহাঙ্গীর খানের সাথে পেস আক্রমণে নিজেকেও সামিল করেছেন।

এক দশকেরও অধিককাল প্রথম-শ্রেণীর ক্রিকেটে অংশগ্রহণ করলেও খেলেছেন মাত্র ২৭টি খেলা। ১৭.৩৭ গড়ে ১২৫ উইকেট পেয়েছেন। দ্বিতীয়-শ্রেণীর খেলাগুলোকে হিসেবে আনলে ৩৫ খেলায় ১৭.৮৬ গড়ে ১৪৫ উইকেটে দাঁড়ায়।

## ব্যক্তিগত জীবন
ডায়াবেটিসের মাত্রা বেশ বৃদ্ধি পায়। এরপূর্বে তিনি দৈনিক প্রায় পঞ্চাশ কাপ চা পান করতেন। ডান পায়ে গ্যাংগ্রিনে আক্রান্ত হন। তবে, তা থেকে নিষ্কৃতির জন্যে চিকিৎসকের পরামর্শ ও আত্মীয়-স্বজনের অনুরোধের পরও শৈলোপচারে রাজী হননি। অতঃপর ২০ ডিসেম্বর, ১৯৪৮ তারিখে গুজরাতের রাজকোট এলাকায় ৪৮ বছর বয়সে লধা রামজী’র দেহাবসান ঘটে।

## তথ্যসূত্র

## আরও দেখুন
* নাউমল জিউমল
* রুস্তমজী জামশেদজী
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা
* ১৯৩২ ভারত ক্রিকেট দলের ইংল্যান্ড সফর
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯০০-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:পাতিয়ালার ক্রিকেটার
বিষয়শ্রেণী:পশ্চিম ভারতের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:হিন্দুর ক্রিকেটার
বিষয়শ্রেণী:রাজস্থানের ক্রিকেটার
বিষয়শ্রেণী:গুজরাত থেকে আগত ক্রিকেটার
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
কামাউ লিভারক

**কামাউ সাদিকি লিভারক** (জন্ম ১৯ অক্টোবর ১৯৯৪) বারমুডিয়ান ক্রিকেটার। ওয়ানডে প্রাক্তন দুই খেলোয়াড়, ডোয়াইন লিভারক (বারমুডা) এবং অস্টিন কোড্রিংটন (কানাডা) এর ভাগ্নে, লিভারক একজন বাঁ-হাতি ব্যাটসম্যান এবং ডানহাতি ফাস্ট-মিডিয়াম বোলার। তিনি বারমুডা ইনস্টিটিউটে শিক্ষা গ্রহণ করেন।

বিভিন্ন বয়সের পর্যায়ে বারমুডার হয়ে খেলে, লিভারক ২০১১-এর আইসিসি বিশ্ব ক্রিকেট লীগ আমেরিকাস অঞ্চল টুয়েন্টি২০ প্রথম বিভাগ-এ আর্জেন্টিনার বিপক্ষে বারমুডার হয়ে আত্মপ্রকাশ করেছিলেন। টুর্নামেন্টের সময় তার আরও পাঁচটি উপস্থিতি ছিল। ২০১১ সালে পরে ইংল্যান্ডে সারে কাউন্টি ক্লাবের জন্য দ্বিতীয় একাদশের ক্রিকেট খেলেছেন। ২০১২ সালে, সংযুক্ত আরব আমিরাতে ২০১২ বিশ্ব টুয়েন্টি২০ বাছাইপর্বে বারমুডার চৌদ্দ সদস্যের দলে তিনিও ছিলেন একজন। ডেনমার্কের বিপক্ষে টুর্নামেন্টের সময় তিনি টুয়েন্টি২০ ক্রিকেটে অভিষেক করেন এবং টুর্নামেন্ট চলাকালে তার আরও আটটি উপস্থিতি দেখা যায়। যার মধ্যে শেষটি উগান্ডার বিপক্ষে হয়েছিল।  নয়টি ম্যাচ ১৫.০০ গড়ে তার স্কোর ছিল ৭৫ রান, যার মধ্যে সর্বোচ্চ স্কোর ছিল অপরাজিত ২১। বল হাতে ৬৩.২৫ গড়ে ৪ উইকেট নিয়েছেন, যেখানে তার সেরা বোলিং ছিল ২/২৮। বারমুডা ১৩তম স্থানে প্রতিযোগিতাটি সমাপ্ত করায় শ্রীলঙ্কায় অনুষ্ঠিত ২০১২ আইসিসি বিশ্ব টুয়েন্টি২০ খেলার যোগ্যতা অর্জন করতে পারেনি।

ওয়েলসের কার্ডিফ মেট্রোপলিটন বিশ্ববিদ্যালয়ে অধ্যয়নকালে, লিভারককে কার্ডিফ এমসিসি বিশ্ববিদ্যালয়ের স্কোয়াডে নির্বাচিত করা হয়েছিল। ২০১৫ সালের এপ্রিল মাসে তিনি ব্রিস্টলের গ্লাস্টারশায়ারের বিপক্ষে খেলে দলের হয়ে প্রথম শ্রেণীর ক্রিকেটে অভিষেক করেছিলেন।

তিনি ২৬ জানুয়ারী ২০১৭ সালে ২০১৬-১৭ আঞ্চলিক সুপার৫০ প্রতিযোগিতায় আইসিসি আমেরিকার হয়ে তার লিস্ট এ ক্রিকেটে অভিষেক করেছিলেন। 

এপ্রিল ২০১৮ এ, মালয়েশিয়ার ২০১৮ আইসিসি বিশ্ব ক্রিকেট লীগ চতুর্থ বিভাগের খেলায় বারমুডার স্কোয়াডে তার নাম ছিল। টুর্নামেন্টের আগে স্কোয়াডে দর্শনীয় খেলোয়াড় হিসাবে তার নাম ঘোষণা করা হয়েছিল।

৩ জুন ২০১৮ এ, গ্লোবাল টি২০ কানাডা টুর্নামেন্টের উদ্বোধনী সংস্করণের জন্য প্লেয়ারদের খসড়ায় ভ্যাঙ্কুবার নাইটসের হয়ে খেলতে তাকে নির্বাচিত করা হয়েছিল।

২০১৯ এর আগস্টে, ২০১৮-১৯ আইসিসি টি২০ বিশ্বকাপ আমেরিকাস বাছাইপর্বের খেলায় আঞ্চলিক ফাইনালের জন্য বারমুডার স্কোয়াডে সে মনোনীত হয়েছিল। ১৮ আগস্ট, ২০১৯ তারিখে মার্কিন যুক্তরাষ্ট্রের বিপক্ষে বারমুডার হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক ঘটে তার। ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্বের জন্য বারমুডার স্কোয়াডে তার নাম ছিল। ছয়টি ম্যাচে আট উইকেট নিয়ে তিনি ছিলেন বারমুডার শীর্ষস্থানীয় উইকেট শিকারী।

## তথ্যসূত্র

## বহিঃসংযোগ
* 

বিষয়শ্রেণী:বারমুডার টুয়েন্টি২০ আন্তর্জাতিক ক্রিকেটার
বিষয়শ্রেণী:কার্ডিফ এমসিসিইউয়ের ক্রিকেটার
বিষয়শ্রেণী:বার্মুডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
টাস্ক ফোর্স ৭৪

**টাস্ক ফোর্স ৭৪** ছিল মার্কিন যুক্তরাষ্ট্রের নৌবাহিনীর সপ্তম নৌবহরের একটি বিশেষ দল যাদেরকে নিক্সন প্রশাসন কর্তৃক ১৯৭১ সালের ডিসেম্বরে বাংলাদেশের স্বাধীনতা যুদ্ধের সময় বঙ্গোপসাগরে মোতায়েন করা হয়েছিল। যুদ্ধবিমান পরিবাহী রণতরী ইউএসএস এন্টারপ্রাইজের নেতৃত্বে নৌবহরটি বঙ্গোপোসাগরে মোতায়েন করাকে পাকিস্তানের সমর্থনে ও তাদের সাহায্য করতে মার্কিন যুক্তরাষ্ট্রের সামরিক শক্তির প্রদর্শন হিসেবে দেখা হয়। এটি এমন এক সময় করা হয় যখন বাংলাদেশের মুক্তি বাহিনী পাকিস্তান সেনাবাহিনীর হাত থেকে ঢাকা মুক্ত করার দ্বারপ্রান্তে ছিল। টাস্ক ফোর্সের নাম্বারটি বর্তমানে সপ্তম নৌবহরের সাবমেরিন ইউনিট কর্তৃক ব্যবহৃত হয়।

বাংলাদেশের স্বাধীনতা যুদ্ধের শেষ পর্যায়ে ১৯৭১ সালের ৩ ডিসেম্বর পাকিস্তান অপারেশন চেঙ্গিস খান নাম দিয়ে ভারতের রাডার স্থাপনা ও বিমান বন্দরে আক্রমণ চালালে ভারত ও পাকিস্তানের মধ্যে যুদ্ধ শুরু হয়। ৫ ডিসেম্বর যুক্তরাষ্ট্র জাতিসংঘের মাধ্যমে যুদ্ধবিরতির চেষ্টা চালায় কিন্তু তা সোভিয়েত ইউনিয়ন কর্তৃক দুই বার বিরোধীতার সম্মুখীন হয়। ৬ ডিসেম্বর ভারত বাংলাদেশকে দেশ হিসেবে স্বীকৃতি দেয়। যুক্তরাষ্ট্র ৮ ডিসেম্বর গোয়েন্দা প্রতিবেদনে জানতে পারে যে, ভারত পশ্চিম পাকিস্তানে হামলার পরিকল্পনা করছে। ফলশ্রুতিতে যুক্তরাষ্ট্র যুদ্ধবিমান পরিবাহী রণতরী ইউএসএস এন্টারপ্রাইজের নেতৃত্বে টাস্ক ফোর্স ৭৪ নৌবহরটি বঙ্গোপোসাগরে মোতায়েন করে।

## দ্বিতীয় বিশ্বযুদ্ধ
দ্বিতীয় বিশ্বযুদ্ধের সময় যুক্তরাষ্ট্র ও অস্ট্রেলীয় ক্রুজ শীপ ও ডেস্ট্রয়ারের সমন্বয়ে গঠিত দক্ষিণ-পশ্চিম প্যাসিফিক অঞ্চলের নৌবহরের নাম ছিল টাস্ক ফোর্স ৪৪। ১৯৪৩ সালের ১৫ মার্চ এই বহরের নামকরণ করা হয় টাস্ক ফোর্স ৭৪। ১৯৪৫ সালের ২৬ মার্চ সেবু শহরের মূল যুদ্ধটি শুরু হয়। এসময় মিত্র বাহিনী ভিক্টর ২ নামে একটি অপারেশন শুরু করে। টাস্ক ফোর্স ৭৪ এই আক্রমণের সময় আক্রমণকারী দলকে পাহারা দিয়ে দ্বীপে পৌঁছে দেয়। এসময় মোট ৫০০০ সৈন্য মেজর জেনারেল উইলিয়াম এইচ. আরনল্ডের নেতৃত্বে সেবু শহর থেকে ৪ মাইল দূরে সেবু দ্বীপে অবতরণ করে। যদিও সেখানে কোন জাপানি সেনাবাহিনীর কোন সদস্য ছিল না কিন্তু মিত্র বাহিনী মাইন ও পূর্ব থেকে পেতে রাখা ফাঁদে পড়ে ক্ষয়ক্ষতির শিকার হয়।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:ভারত-পাকিস্তান যুদ্ধ, ১৯৭১
বিষয়শ্রেণী:মার্কিন যুক্তরাষ্ট্রের বৈদেশিক সম্পর্ক
বিষয়শ্রেণী:পাকিস্তান–মার্কিন যুক্তরাষ্ট্র সম্পর্ক
বরফি

thumb|
**বরফি** বা **বুরফি** হল দুধ ও চিনি দিয়ে বানানো একপ্রকার মিষ্টান্ন, যা দক্ষিণ এশিয়া মহাদেশের স্থানীয় ও বেশ জনপ্রিয় খাবার এবং এক ধরনের মিঠাই। নামটি ফারসি শব্দ "বারফ" থেকে এসেছে, যার অর্থ বরফ। বরফির বিখ্যাত কয়েকটি বৈচিত্র্যের মধ্যে রয়েছে বেসন বরফি, কাজু বরফি, পেস্তা বরফি ও সিন বরফি অন্তর্ভুক্ত। প্লেইন বরফির প্রধান উপাদানগুলির মধ্যে কনডেন্সড মিল্ক এবং চিনি অন্তর্ভুক্ত রয়েছে। মিশ্রণটি দৃঢ় না হওয়া পর্যন্ত উপাদানগুলি এক পাত্রে রান্না করা হয়। বরফির স্বাদ প্রায়শই ফল (যেমন আম, নারকেল),  বাদাম (যেমন কাজু, পেস্তা বা চিনাবাদাম) এবং মশলা (যেমন এলাচ বা গোলাপজল) দিয়ে করা হয়। বরফিগুলো সাধারণত ভের্ক হিসাবে পরিচিত ভোজ্য ধাতব পাতার একটি পাতলা স্তর দিয়ে প্রলেপ দেওয়া হয়। এগুলি সাধারণত স্কয়ার, হীরক বা গোলাকার আকারে কাটা হয়। এগুলো সহজেই বিশেষ অনুষ্ঠানে, সর্বাধিক আনুষ্ঠানিক ইভেন্টে পরিবেশন করা হয়। বিভিন্ন ধরনের বরফি তাদের রঙ এবং জমিনে পরিবর্তিত হয়।  

## প্রকারভেদ
# কেসরি পেধা বা পেরা: জাফরান, চ্যাপ্টা হলুদ গোল
# কাজু বরফি বা কাজু কাটলি: কাজু, হালকা ট্যান হীরা
# পেস্তা বরফি: পেস্তা, বন সবুজ হীরা
# চম চম: গোলাপী এবং সাদা, সুশি ভাতের মত
# দুধ পেদা: কেওড়া তেল এবং পেস্তা, চ্যাপ্টা গাড় ট্যান গোল
# চকোলেট বরফি (ভারতীয় স্টাইলের ব্রাউনিজ)
# বাদাম পাক: গোলাপ জল এবং বাদাম, বাদামী হীরা আখরোট বরফি
# বরফি ফন বা বারফিফোন: ডুমুর, গোলাপী এবং হলুদ বর্ণের
# গাজর বরফি: গাজর, চৌকো এবং কমলা রঙের
# নারকেল বরফি: নারকেল, চিনি এবং দুধ, বর্গক্ষেত্র এবং হলুদ বর্ণের
# বরফি গাও: চিনাবাদাম, স্কোয়ার এবং বাদামী বর্ণের
# বেসন বরফি: ছোলা ময়দার হালকা হলুদ হীরা
# দোধা বরফি: চিনাবাদাম

এই মিষ্টান্নগুলোর স্বাদ বাড়াতে সবচেয়ে বেশি ব্যবহৃত সাধারণ মশলা হল এলাচ। যখন কোনও বিয়ের অনুষ্ঠানে এই মিষ্টান্ন পরিবেশন করা হয় তখন সাধারণ ভাবে বরফির প্রান্তগুলিতে বারক (এক প্রকার ভোজ্য হলুদ রঙের পাতা) যুক্ত করা হয়। বরফিগুলোর স্বাদ এবং রঙিন বৈসাদৃশ্য সরবরাহ করার জন্য, প্রায়শই পরিবেশন করার আগে এগুলোর উপর বাদামের গুঁড়া ছড়িয়ে দেওয়া হয়।

মিষ্টান্নটি সারা বছর ধরে বাংলাদেশ, পাকিস্তান এবং ভারতে পরিবেশিত হয়। তবে বিশেষত ছুটির মৌসুম, বিবাহ অনুষ্ঠান এবং ধর্মীয় উৎসব গুলিতে বেশি পরিমাণে পরিবেশিত হয়। বরফির প্রায়শই ঈদ এবং দিওয়ালি, হোলির সময় পরিবেশন করা হয়। বরফির একটি সাধারণ প্রকরণ হলো চকলেট বরফি, সাধারণ চকোলেট ফাজ ব্রাউনিজের সাথে তাদের সাদৃশ্যের কারণে "ভারতীয় স্টাইলের ব্রাউনি" বলা হয়ে থাকে। 

## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:নেপালি রন্ধনশৈলী
বিষয়শ্রেণী:পাকিস্তানি মিষ্টান্ন
বিষয়শ্রেণী:দুধের পদ
বিষয়শ্রেণী:ভারতীয় মিষ্টান্ন
বিষয়শ্রেণী:ভারতীয় কনফেকশনারি
বিষয়শ্রেণী:বাংলাদেশী মিষ্টান্ন
মোহন দাস

**মোহন দাস** একজন ভারতীয় রাজনীতিবিদ ছিলেন যিনি অসম গণ পরিষদের রাজনীতির সাথে যুক্ত ছিলেন। তিনি একবার আসাম বিধানসভার বিধায়ক হিসেবে নির্বাচিত হয়েছিলেন।

## রাজনৈতিক জীবন
মোহন দাস বড়পেটা জেলার অন্তর্গত পাটাচারকুচি বিধানসভা কেন্দ্র থেকে ১৯৯৬ সালে আসাম বিধানসভার বিধায়ক হিসেবে নির্বাচিত হয়েছিলেন।

## মৃত্যু
মোহন দাস ২০১৯ সালের ৫ জুলাই প্রয়াত হন।

## তথ্যসংগ্রহ

বিষয়শ্রেণী:২০১৯-এ মৃত্যু
বিষয়শ্রেণী:অসম গণপরিষদের রাজনীতিবিদ
বিষয়শ্রেণী:আসাম বিধানসভার সদস্য ১৯৯৬-২০০১
সেসে বাউ

**সেসে বাউ** (জন্ম: ২৩ জুন ১৯৯২) একজন পাপুয়া নিউ গিনির ক্রিকেটার। তিনি ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতায় ২৪ জুন ২০১৫ তারিখে নেদারল্যান্ডসের বিপরীতে লিস্ট এ ক্রিকেটে নিজের অভিষেক করেন। ২০১৫ সালের ২১ নভেম্বর আইসিসি ইন্টারকন্টিনেন্টাল কাপে আফগানিস্তানের বিপক্ষে তিনি প্রথম শ্রেণীর ক্রিকেটে অভিষেক করেছিলেন।

বাউ অস্ট্রেলিয়ায় আয়ারল্যান্ডের বিপক্ষে ৬ ফেব্রুয়ারি ২০১৬ তারিখে নিজের টুয়েন্টি২০ আন্তর্জাতিক অভিষেক ঘটান করেছিলেন। হংকংয়ের বিপক্ষে ২০১৬ সালের ৪ নভেম্বর একদিনের আন্তর্জাতিক ক্রিকেটে তার অভিষেক হয়।

আগস্ট ২০১৮-তে, ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতায় গ্রুপ এ'র জন্য পাপুয়া নিউ গিনির স্কোয়াডে তার নাম ছিল। মার্চ ২০১৯ সালে, তাকে পাপুয়া নিউ গিনির স্কোয়াডে স্থান দেওয়া হয়েছিল টি২০ আঞ্চলিক বাছাই প্রতিযোগিতার আঞ্চলিক ফাইনালের জন্য। পরের মাসে, নামিবিয়ায় আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য পাপুয়া নিউ গিনির দলে তাকে নাম অন্তর্ভুক্ত হয়েছিল। টুর্নামেন্টে পাপুয়া নিউ গিনির হয়ে তিনি ছয় ম্যাচে ১৪১ রান নিয়ে শীর্ষস্থানীয় রান সংগ্রহকারী ছিলেন।

২০১৯ সালের জুনে, তিনি প্যাসিফিক গেমসে পুরুষ টুর্নামেন্টে পাপুয়া নিউ গিনি ক্রিকেট দলের প্রতিনিধিত্ব করার জন্য নির্বাচিত হয়েছিলেন। ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্ব প্রতিযোগিতার জন্য পাপুয়া নিউ গিনির দলের হয়ে খেলেন।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:পাপুয়া নিউগিনির টুয়েন্টি২০ আন্তর্জাতিক ক্রিকেটার
বিষয়শ্রেণী:পাপুয়া নিউগিনির একদিনের আন্তর্জাতিক ক্রিকেটার
বিষয়শ্রেণী:পাপুয়া নিউগিনির ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
চরাদি ইউনিয়ন

**চরাদি** বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।

## আয়তন
চরাদি ইউনিয়নের আয়তন ৬,৯৫৯ একর।

## প্রশাসনিক কাঠামো
চরাদি ইউনিয়ন বাকেরগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী চরাদি ইউনিয়নের মোট জনসংখ্যা ১৯,২৩৩ জন। এর মধ্যে পুরুষ ৯,০৭১ জন এবং মহিলা ১০,১৬২ জন। মোট পরিবার ৪,৫৩১টি।

## শিক্ষা
২০১১ সালের আদমশুমারি অনুযায়ী চরাদি ইউনিয়নের সাক্ষরতার হার ৫৯.৫%।

## আরও দেখুন
* বাকেরগঞ্জ উপজেলা
* বাকেরগঞ্জ থানা
* বরিশাল জেলা

## তথ্যসূত্র

## বহিঃসংযোগ

বিষয়শ্রেণী:বাকেরগঞ্জ উপজেলার ইউনিয়ন
স্টিফান বার্ড

**স্টিফান জুলিয়ান বার্ড** (জন্ম ২৯ এপ্রিল ১৯৯২) একজন নামিবীয় ক্রিকেটার। ২০১৬ সালের নভেম্বর মাসে, তিনি ক্রিকেট নামিবিয়ার বার্ষিক পুরস্কার প্রদান অনুষ্ঠানে প্লেয়ার্স অব দ্য ইয়ার পুরস্কার জিতেছিলেন। ২০১৮ জানুয়ারিতে, ২০১৮ আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য নামিবিয়ার স্কোয়াডে তাঁর নাম ছিল। আগস্ট ২০১৮ এ, ২০১৮ আফ্রিকা টি২০ কাপের জন্য নামিবিয়ার স্কোয়াডে তাঁর নাম ছিল।

২০১৯ সালের মার্চ মাসে, তাকে নামিবিয়ার স্কোয়াডে রাখা হয় ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য। টুর্নামেন্ট চলাকালীন ক্রীড়া নৈপুন্য প্রদর্শনকারী ঘোষিত ছয় খেলোয়াড়ের মধ্যে তার নামও দেওয়া হয়েছিল। নামিবিয়া টুর্নামেন্টের শীর্ষ চারে স্থান অর্জন করে, সুতরাং ওডিআই একদিনের আন্তর্জাতিক মর্যাদা পেয়ে যায়। টুর্নামেন্টের ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে ওডিআই ক্রিকেটে অভিষেক হয়েছিল বার্ডের।  তিনি ছয় ম্যাচে ২৬৪ রান নিয়ে টুর্নামেন্টে নামিবিয়ার হয়ে সর্বোচ্চ রান সংগ্রহকারী ছিলেন।

২০১৯ সালের মে মাসে উগান্ডায় আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য নামিবিয়ার স্কোয়াডে তার নাম পাওয়া যায়  তিনি তার টুয়েন্টি২০ আন্তর্জাতিক ক্রিকেটে ঘানার বিপরীতে নামিবিয়া জন্য টি২০আই ক্রিকেটে অভিষেক ঘটান ২০ মে ২০১৯।

২০১৯ সালের জুনে, তিনি ক্রিকেট নামিবিয়ার এলিট মেনস স্কোয়াডে ২০১৯-২০ আন্তর্জাতিক মৌসুমের আগে ঘোষিত পঁচিশজন ক্রিকেটারের মধ্যে তিনিও একজন ছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য নামিবিয়ার স্কোয়াডে তাকে নাম ছিল।

## তথ্যসূত্র

## বহিঃসংযোগ

* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নামিবীয় ক্রিকেটার
বিষয়শ্রেণী:নামিবিয়ার একদিনের আন্তর্জাতিক ক্রিকেটার
বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার
অলোয়া জমিদার বাড়ি

**অলোয়া জমিদার বাড়ি** বাংলাদেশ এর টাঙ্গাইল জেলার টাঙ্গাইল সদর উপজেলার অলোয়া ভবানীতে অবস্থিত এক ঐতিহাসিক জমিদার বাড়ি। 

## ইতিহাস
প্রায় ১৮০০ শতকে জমিদার সচী নাথ রায় চৌধুরী বর্তমান টাঙ্গাইল সদরের পৌরসভা এলাকায় ১৩২ শতাংশ জমির উপর এই অলোয়া জমিদার বাড়িটি স্থাপন করেন। এরপর বংশপরামপণায় জমিদার বংশধররা এখানে জমিদারী পরিচালনা করতে থাকেন। একসময় জমিদারী প্রথা বিলুপ্ত হয়ে গেলে এই জমিদার বাড়িটি পরিত্যক্ত হয়ে যায়। আবশ্যক পরিত্যক্ত হওয়ার দীর্ঘ কয়েক বছর পর বাড়িটির কিছু অংশে বাংলাদেশ সরকার ১৯৮০ সাল থেকে এখন পর্যন্ত স্থানীয় ভূমি অফিস হিসেবে ব্যবহার করে আসতেছেন। বাকী অংশ এখন প্রায় ধ্বংসের মুখে। এই জমিদার বাড়ির শেষ জমিদার ছিলেন কনক লতা রায় চৌধুরী। তিনি তার পরিবার নিয়ে ১৯৫০ সালে ভারতে চলে যান।

## বর্তমান অবস্থা
পুরো জমিদার বাড়ির মাত্র একটি কক্ষে বাংলাদেশ সরকারের স্থানীয় ইউনিয়ন ভূমি অফিস হিসেবে ব্যবহৃত হচ্ছে। আর বাকীগুলো ব্যবহৃত না হওয়ায় ও পরিচর্জা না থাকায় এখন প্রায় অনেকটা ধ্বংসের মুখে।

## তথ্যসূত্র

বিষয়শ্রেণী:টাঙ্গাইল জেলার দর্শনীয় স্থান
বিষয়শ্রেণী:জমিদার বাড়ি
গুলি পিঁপড়া

**গুলি পিঁপড়া** হলো পৃথিবীর সবচেয়ে বড় আকারের পিঁপড়া প্রজাতি। সাধারণত এটি বুলেট অ্যান্ট বা বুলেট পিঁপড়া নামে পরিচিত। এরূপ পরিচিতি বা নামের কারণ হলো এদের অত্যন্ত শক্তিশালী হুল। এটি নিকারাগুয়া, হন্ডুরাসের পূর্বাঞ্চলে এবং দক্ষিণে প্যারাগুয়ে পর্যন্ত আর্দ্র নিম্ন রেইনফরেস্টে বাস করে। নিকারাগুয়া থেকে শুরু করে হন্ডুরাসের প্রান্তিক পূর্বাচলসহ প্যারাগুয়ের দক্ষিণাঞ্চল পর্যন্ত বিস্তৃত নিম্ন রেইনফরেস্টে বাস করে।

## বৈশিষ্ট্য
কর্মী বুলেট পিঁপড়া সাধারণত ১৮-৩০ মিলিমিটার (০.৭-১.২ ইঞ্চি) লম্বা এবং সমরূপ শক্তিশালী, লালচে-কালো, ডানাবিহীন পোকার মতো। প্যারাপোনেরা শিকারী প্রজাতি এবং এরা অন্যান্য আদিম পোনারোমর্ফগুলির মতোই, শ্রমিক শ্রেণি বহুরূপিতা প্রদর্শন করে না; রাণী পিঁপড়া শ্রমিকদের চেয়ে খুব বেশি বড় নয়। সাধারণত এরা আক্রমণাত্মক পিঁপড়া নয় তবে বাসা রক্ষার সময় যারপরনাই হিংস্র হয় উঠে; তখন তারা ক্রোধান্বিত শব্দ করে এবং শক্তিশালী হুল ফোটায়।

## নামকরণ
এর বুলেটের মতো হুলের জন্যই এই নামকরণ। আক্ষরিক অর্থে বুলেটের আকার নয়, বরং এই পিঁপড়া হুল ফোটালে মানব ত্বকে তা বুলেটের মতোই বিঁধে! তাই বিজ্ঞানীরা এর নাম বুলেট পিঁপড়াই রেখে দিয়েছেন। অন্যদিকে এর কামড়ে মারা না গেলেও ব্যথা থাকে ২৪ ঘণ্টার বেশি। তাই স্থানীয়রা এদেরকে ‘টুয়েন্টি ফোর আওয়ার অ্যান্ট’ বলে থাকে। বিপদের আভাস পেলে একপ্রকার উৎকট গন্ধ ছড়ায় বুলেট অ্যান্ট। এই গন্ধ পেয়েও সাবধান না হন দলবেঁধে আক্রমণ করাই বুলেট পিঁপড়ার ঐতিহ্য!

## তথ্যসূত্র

বিষয়শ্রেণী:প্যারাপোনারিন
বিষয়শ্রেণী:দক্ষিণ আমেরিকার হাইমেনোপ্টেরা
বিষয়শ্রেণী:মধ্য আমেরিকার পতঙ্গ
বিষয়শ্রেণী:প্যারাগুয়ের প্রাণী
বিষয়শ্রেণী:১৭৭৫-এ বর্ণিত পতঙ্গ